[image: Attēls, kurā ir simbols, logotips, plakāts, grafika

Mākslīgā intelekta ģenerēts saturs var būt nepareizs.]
Ventspils Krišjāņa Valdemāra pamatskola ir vienīgā pamatizglītību nodrošinošā skola Ventas labajā krastā mūsu pilsētā. Izglītības iestāde savā darbībā īsteno iekļaujošās izglītības principus, domājot par katru savas skolas skolēnu. Skolā tiek plānots atvērt divas pirmās klases.  Pirmajās klasēs klases audzinātājam – sākumskolas skolotājam – palīdzēs arī skolotāja palīgs.
Šogad skolā mācās 482 skolēni, strādā 53 pedagogi (no tiem 10 atbalsta speciālisti), par skolu rūpējas 15 tehniskie darbinieki.
Ventspils Krišjāņa Valdemāra pamatskola īsteno 4 pamatizglītības programmas, tai skaitā 3 speciālās pamatizglītības programmas. Lai katrs skolēns saņemtu nepieciešamo atbalstu un sasniegtu savus mācību mērķus, skolā darbojas profesionāla Atbalsta komanda, ir nodrošināti visi atbalsta speciālisti.
Paralēli mācību darbam, skolā tiek plānotas dažādas ārpusstundu nodarbības:  Ekoskolas programmas īstenošana, valodas attīstības nodarbības,  pētniecības programma “Mazais izcilnieks”,  koris, vokālā studija, sports.  Tās palīdz skolēniem iekļauties kopējā skolas vidē, sadraudzēties, kopīgi darboties un attīstīt dzīvē tik ļoti nepieciešamās sadarbības prasmes.
Datorika sākumskolā tiek plānota kā fakultatīva nodarbība. Tā attīsta digitālās prasmes un ieradumu tehnoloģijas lietot atbildīgi un droši.
Lai nodrošinātu strukturētu izglītojamo dienas režīmu laika posmā pēc mācību stundām, plānota pagarinātās dienas grupa 1.klasēm, kā arī dažāds ārpusstundu nodarbību piedāvājums.  Pagarinātās dienas grupā skolēniem tiek sniegts individuāls atbalsts, tiek veicinātas patstāvīgās mācīšanās iemaņas, kā arī organizētas dažādas aktivitātes, kas veicina loģisko domāšanu. 
1. klašu skolēniem  Ventspils Izglītības pārvalde sadarbībā ar sporta skolu “Spars” nodrošina peldētapmācības nodarbības pilsētas peldbaseinā (katram skolēnam 10 nodarbības).
Skolas logo attēlota bāka, kas nozīmē attīstību un virzību uz priekšu, simbolizējot pārliecību, ka esam uz pareizā ceļa.

